Il-Ministru Chris Fearne ħarġilna erbat iswaba biex ibassar kemm se tkun kbira r-rebħa tal-Partit Laburista fl-elezzjoni li ġejja: 40,000 maġġoranza qalilna! Xejn ġdid. 30 sena ilu, l-erbat iswaba kien ħariġhom għall-istess skop il-Prim Ministru ta' dak iż-żmien Karmenu Mifsud Bonnici. Għar-raba' rebħa, kien jgħid, u ftit wara l-Maltin tefgħuh 'il barra minn Kastilja! Illum, bħal dakinhar, għandna Gvern mifni bi skandli ta' korruzzjoni wieħed ikbar mill-ieħor. Fearne innifsu sar Ministru għax ta' qablu tneħħa wara li nqabad b'kumpanija moħbija fil-Panama li għaliha nfetaħ kont bankarju bil-kundizzjoni li jkunu depożitati fih kważi miljun Ewro fis-sena.
Fearne bħal KMB: Erbat iswaba u Gvern mifni bil-korruzzjoni